Rex Stout

Rex Todhunter Stout (født 1. desember 1886, død 27. oktober 1975) var en amerikansk forfatter som er best kjent som skaperen av den fiktive detektiven Nero Wolfe, beskrevet av anmelderen Will Cuppy som "denne Falstaff blant detektivene." Wolfes assistent Archie Goodwin nedtegnet sakene til detektivgeniet fra 1934 (Fer-de-Lance) til 1975 (A Family Affair). Nero Wolfe serien ble nominert til å være århundrets beste krimserie ved BoucherCon 2000, verdens største kriminalforfatter kongress, og Rex Stout ble nominert århundrets beste krimforfatter.Forfatteren Robert Goldsborough har fortsatt å skrive om Wolfe etter Stouts død.


== Biografi ==


=== Tidlig liv ===
Stout ble født i Noblesville, Indiana, men kort tid etter flyttet foreldrene, John Wallace Stout og Lucetta Elizabeth Todhunter Stout som var kvekere, hele familien (ni barn til sammen) til Kansas.
Faren hans var lærer som oppmuntret sin sønn til å lese, og Rex hadde lest hele bibelen to ganger da han var fire år gammel. Han var delstatens stave mester som 13 åring. Stout gikk ved Topeka High School, Kansas, og University of Kansas, Lawrence. Hans søster, Ruth Stout, forfattet flere bøker blant annet med sosiale kommentarer. 
Han tjenestegjorde i U.S. Navy fra 1906 til 1906 (som en tjener på president Teddy Roosevelts offisielle yacht) og tilbrakte så de neste fire årene mens han hadde omtrent 30 forskjellige jobber (i seks stater), blant annet ekspeditør i sigarbutikk, mens han solgte dikt, historier og artikler til forskjellige magasiner. 
Det var ikke skrivingen, men oppfinnelsen hans av et skolebanksystem omkring 1916 som skaffet ham nok penger til å foreta en utstrakt reise i Europa. Rundt 400 skoler i USA tok i bruk systemet hans for å holde greie på pengene skolebarna sparte på skolen, og han fikk utbetalt royaltyer. I 1916 giftet også Stout seg med Fay Kennedy fra Topeka, Kansas. De ble separert i 1933 og Stout giftet seg samme år med Pola Hoffman fra Wien, Østerrike.


=== Forfatterskap ===
Stout startet sin litterære karriere på 1910-tallet med å skrive for pulps og publiserte romantiske-, eventyr-, og noen historier som grenser til detektiv historier. Rex Stouts første historier dukket opp blant annet i All-Story Magazine. Han solgte artikler og historier til forskjellige magasiner, og ble forfatter på fulltid i 1927. Stout mistet pengene han hadde tjent som forretningsmann i 1929.
I Paris i 1929 skrev han sin første bok, How Like a God, en uvanlig psykologisk historie skrevet i andreperson. Gjennom karrieren mestret Stout en mengde litterære former, blant annet noveller, roman, og science fiction, blant dem en pionerroman innen feltet politisk thriller, The President Vanishes (1934).
Etter at han vendte tilbake til USA begynte Stout å skrive kriminalromaner. Den første var Fer-de-Lance, som introduserte Nero Wolfe og hans assistent Archie Goodwin. 
Romanen ble publisert av Farrar & Rinehart i oktober 1934, og en forkortet utgave som Point of Death i The American Magazine (november 1934). I 1937, skapte Stout Dol Bonner, en kvinnelig privat detektiv som kom til å dukke opp igjen I hans Nero Wolfe historier og som er en tidlig og betydningsfull eksempel på en kvinnelig privatetterforsker som fiktiv hovedperson i en roman kalt The Hand in the Glove. Etter 1938 fokuserte Stout seg bare om mysterier. Stout fortsatte å skrive på Wolfe serien – i det minste ett eventyr hvert år – inntil sin død i 1975, 88 år gammel.
Under andre verdenskrig skrev Stout færre detektivfortellinger, og sluttet seg til Fight for Freedom organisasjonen, og skrev propaganda. Han var vert for tre ukentlige radio show, og koordinerte de frivillige tjenestene til amerikanske forfattere for å styrke krigsinnsatsen. Etter krigen vendte Stout tilbake til å skrive Nero Wolfe romaner og ble gentleman bonde på eiendommen sin ved High Meadows i Brewster, nord for New York City. Han var president for Authors Guild og Mystery Writers of America, som i 1959 ga Stout Grand Master Award — den høyeste utmerkelsen i krimsjangeren.
Stout hadde et langvarig vennskap med den britiske humoristen P. G. Wodehouse, som skrev Jeeves romaner og noveller. De var begge fan av hverandres arbeid, og det er klare paralleller mellom karakterene og teknikkene deres. Wodehouse bidro med forordet til Rex Stout: A Biography, John McAlees Edgar-prisvinnende biografi fra 1977 av forfatteren (nyutgitt i 2002 som Rex Stout: A Majesty's Life).


== Bibliografi ==


=== Nero Wolfe bøker av Rex Stout ===
Rex Stouts Nero Wolfe bøker er listet nedenfor i den rekkefølge de ble publisert.


=== Nero Wolfe kortromaner av Rex Stout ===
Rex Stout's Nero Wolfe kortromaner er opplisten i den rekkefølgen de først ble publisert.


== Referanser ==


== Eksterne lenker ==
(en) Offisielt nettsted 
(en) Rex Stout – kategori av bilder, video eller lyd på Commons 
(en) Rex Stout på Internet Movie Database 
(fr) Rex Stout på Allociné 
(en) Rex Stout på AllMovie 
(en) Rex Stout hos The Movie Database 
(en) Rex Stout hos American National Biography